10. Absolutórium za rok 2006: všeobecný rozpočet EÚ, oddiel I - Európsky parlament (
- Pred hlasovaním:
Zbigniew Zaleski
(ES) Pán predsedajúci, mám pre vás a všetkých predsedov, ktorí vedú hlasovanie, malý návrh. Máme tu veľa menovitých hlasovaní a ja si nemyslím, že rokovací poriadok vyžaduje, aby predseda predčítal číselné výsledky. Každý si ich vie na obrazovke prečítať. Bolo by postačujúce, keby ste povedal "schválené" alebo "zamietnuté".
Ak by ste súhlasili, ušetríme čas.
Predsedajúci
Ak s tým všetci súhlasia, predsedajúci súhlasí tiež.
- Pred hlasovaním o odseku č. 65:
José Javier Pomés Ruiz
spravodajca. - (ES) Pán predsedajúci, mali sme tu pravdepodobne chybu v číslach, a to, o čom budeme teraz hlasovať oddeleným hlasovaním, je odsek 65 s výnimkou odrážky 4, a ďalej bude prebiehať menovité hlasovanie o odrážke 4. Došlo tu k zámene čísel, to je všetko.
Predsedajúci
Máte pravdu pán Pomés, pristúpme teda k hlasovaniu o odseku 65 s výnimkou odrážky 4.
- Pred hlasovaním o pozmeňujúcom a doplňujúcom návrhu č. 9:
Jan Andersson
(SV) Pán predsedajúci, v rámci hlasovania o odseku 65 sme nehlasovali o odrážke 5. Hlasovali sme oddelene o odrážke číslo štyri, ale nie o čísle päť.
Predsedajúci
Pán Andersson, máme tu rôzne jazykové verzie a to, o čom sme hlasovali a čo spomínate, už bolo do hlasovania zahrnuté.
Ale aby v tejto otázke nezostali žiadne pochybnosti, budeme teraz hlasovať iba o tom, o čom hovoril pán Anderson, teda o tom, že "by nemali byť zamestnávaní žiadni príbuzní poslancov".
- Pred hlasovaním o odseku 72:
Alexander Alvaro
(DE) Pán predsedajúci, aj keď je už príliš neskoro o tom hovoriť, myslím si, že námietka poslanca Anderssona nebola správne pochopená. Chcel hlasovať o piatej odrážke odseku 65. Nechali ste hlasovať o tom, či majú byť zamestnávaní rodinní príslušníci. Piata odrážka odseku 65 neupravuje toto, ale otázku, či môžu byť platby pozastavené v prípade podozrenia za nesprávny postup. Buď sme o tom nehlasovali alebo ste niečo zle ohlásili. Len si teda ujasnime situáciu, aby každý vedel, čo sa deje.
Predsedajúci
Pán Alvaro, problém je v tom, že v rôznych jazykových verziách je táto veta usporiadaná iným spôsobom. To je to, čo nám robí problémy. Odhlasovali sme teda presne to, o čom sme hlasovali, aby tu nebolo žiadnych pochybností. Rozumiete, pán Alvaro?
Ingeborg Gräßle
(DE) Pán predsedajúci, rada by som zdôraznila, že tí, ktorí pripravovali hlasovacie listiny si boli tohto problému vedomí, takže značky, ktoré máte v hlasovacích listinách, berú problémy rôznych jazykových verzií do úvahy. To znamená, že bolo absolútne jasné, ako skupiny hlasujú. Neznamená to, že by nikto nevedel o čom hlasuje. Snažili sme sa to v Tabling Office napraviť, a tiež to napravené bolo.
Predsedajúci
V každom prípade hlasovanie bolo jasné, takže tu nie je žiadny problém.
